ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๒[๑] โดยที่เป็นการสมควรปรับปรุงระเบียบกระทรวงมหาดไทยว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๓๖ เพื่อให้เป็นประโยชน์แก่คนหางาน และสอดคล้องกับมาตรา ๕๓แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗อาศัยอำนาจตามความในมาตรา ๕ และมาตรา ๕๓ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒)พ.ศ. ๒๕๓๗ รัฐมนตรีว่าการกระทรวงแรงงานและสวัสดิการสังคมออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคม ว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๒ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกระเบียบกระทรวงมหาดไทยว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๓๖บรรดาระเบียบหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้กองทุน หมายความว่า กองทุนเพื่อช่วยเหลือคนหางานไปทำงานในต่างประเทศสมาชิกกองทุน หมายความว่า คนหางานตามมาตรา ๔๘ ทวิแห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗อธิบดี หมายความว่า อธิบดีกรมการจัดหางานข้อ ๕ให้จ่ายเงินจากกองทุนแก่สมาชิกกองทุนในกิจการต่าง ๆ ดังต่อไปนี้(๑) จัดการให้สมาชิกกองทุนซึ่งถูกทอดทิ้งอยู่ในต่างประเทศได้เดินทางกลับประเทศไทยจนถึงภูมิลำเนาซึ่งมีค่าใช้จ่ายดังนี้(ก) ค่าพาหนะ ค่าที่พัก ค่าอาหาร ค่ารักษาพยาบาลและค่าใช้จ่ายอื่นที่จำเป็น(ข)ค่าใช้จ่ายของเจ้าหน้าที่ในการจัดการให้สมาชิกกองทุนเดินทางกลับประเทศไทยจนถึงภูมิลำเนาในกรณีที่งบประมาณของทางราชการไม่เพียงพอให้นำกฎหมายว่าด้วยค่าใช้จ่ายในการเดินทางไปราชการมาใช้โดยอนุโลม(ค)ค่าชดเชยค่าใช้จ่ายแก่ผู้รับอนุญาตจัดหางานที่ได้รับอนุมัติจากอธิบดีตามมาตรา ๔๒แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๒) ให้การสงเคราะห์แก่สมาชิกกองทุนที่ประสบปัญหาซึ่งมีค่าใช้จ่ายและหรือเงินสงเคราะห์ ดังนี้(ก) ค่าพาหนะ ค่าที่พัก ค่าอาหาร ค่ารักษาพยาบาลและค่าใช้จ่ายอื่นที่จำเป็นระหว่างที่อยู่ในต่างประเทศในกรณีที่สมาชิกกองทุนประสบปัญหาในต่างประเทศ ได้แก่ รอการเข้าทำงานใหม่รอการส่งกลับประเทศไทย รอการดำเนินคดีหรือกรณีอื่นในลักษณะเดียวกัน(ข)เงินสงเคราะห์เป็นค่ารักษาพยาบาลในกรณีที่สมาชิกกองทุนประสบอุบัติเหตุหรือประสบอันตรายก่อนไปทำงานในต่างประเทศ(ค)เงินสงเคราะห์ในกรณีที่สมาชิกกองทุนประสบอันตรายจนพิการหรือทุพพลภาพไม่ว่าเหตุการณ์ที่ก่อให้เกิดอันตรายจนพิการหรือทุพพลภาพจะเกิดขึ้นในประเทศหรือต่างประเทศ(ง)เงินสงเคราะห์ในกรณีที่สมาชิกกองทุนที่ต้องเดินทางกลับประเทศไทยก่อนสิ้นสุดสัญญาจ้างครั้งแรกเนื่องจากผลการตรวจสุขภาพจากสถานพยาบาลของประเทศนั้นพบว่าสมาชิกกองทุนเป็นโรคที่ตามข้อบังคับของทางการของประเทศนั้นห้ามมิให้ทำงานในประเทศต่อไป(จ) ค่าเช่าสถานที่ ค่าสาธารณูปโภค และค่าใช้จ่ายอื่น ๆรวมทั้งค่าภาษีเท่าที่จำเป็น ในการจัดการและการบริหารที่พักฉุกเฉินในต่างประเทศ(ฉ)ค่าจ้างทนายความเพื่อต่อสู้คดีในกรณีที่สมาชิกกองทุนถูกดำเนินคดีอาญาในความผิดซึ่งมิใช่เกิดจากการกระทำโดยเจตนาในต่างประเทศ(๓) ให้การสงเคราะห์แก่สมาชิกกองทุนโดยให้กู้ยืมเงินเป็นค่าบริการและค่าใช้จ่ายเกี่ยวกับการเดินทางไปทำงานต่างประเทศตามระเบียบที่อธิบดีกำหนด(๔) ให้การสงเคราะห์ในการจัดการศพและหรือเงินช่วยเหลือแก่ทายาทของสมาชิกกองทุนซึ่งถึงแก่กรรมในต่างประเทศดังต่อไปนี้(ก) ค่าใช้จ่ายในการจัดการศพในต่างประเทศหรือค่าใช้จ่ายในการนำศพกลับภูมิลำเนาในกรณีที่ไม่อาจเรียกร้องจากนายจ้างหรือผู้เกี่ยวข้องได้(ข)เงินสงเคราะห์เพื่อบรรเทาความเดือดร้อนแก่ทายาทโดยธรรมของสมาชิกกองทุนซึ่งถึงแก่กรรมในต่างประเทศ(๕) ค่าใช้จ่ายในการดำเนินการคัดเลือก การทดสอบฝีมือและการฝึกอบรมคนหางานก่อนจะเดินทางไปทำงานในต่างประเทศ ซึ่งมีค่าใช้จ่ายดังนี้(ก) ค่าใช้จ่ายเกี่ยวกับวัสดุอุปกรณ์ ค่าจ้างค่าตอบแทนลูกจ้างชั่วคราว ค่าวิทยากร และค่าใช้จ่ายอื่นที่จำเป็นในการคัดเลือกและฝึกอบรมคนหางานก่อนจะเดินทางไปทำงานในต่างประเทศ(ข)ค่าใช้จ่ายเกี่ยวกับวัสดุที่ใช้ในการทดสอบฝีมือคนหางานซึ่งจะไปทำงานในต่างประเทศในกรณีที่ส่วนราชการที่เกี่ยวข้องกับการทดสอบฝีมือไม่มีงบประมาณจัดซื้อในขณะนั้น(๖) ภายใต้บังคับมาตรา ๕๓ ค่าใช้จ่ายอื่นใดที่มิได้กำหนดไว้ในระเบียบนี้หากมีความจำเป็นและเร่งด่วนที่จะต้องให้การสงเคราะห์แก่สมาชิกกองทุนให้อธิบดีมีอำนาจสั่งจ่ายเงินกองทุนเพื่อให้การสงเคราะห์แก่สมาชิกกองทุนได้โดยความเห็นชอบของคณะกรรมการกองทุนเพื่อช่วยเหลือคนหางานไปทำงานในต่างประเทศประกาศ ณ วันที่ ๑๖ กุมภาพันธ์ พ.ศ. ๒๕๔๒สมพงษ์ อมรวิวัฒน์รัฐมนตรีว่าการกระทรวงแรงงานและสวัสดิการสังคมโชติกานต์/ปรับปรุง๒ มิถุนายน ๒๕๖๐[๑]ราชกิจจานุเบกษา เล่ม๑๑๖/ตอนที่ ๔๔/หน้า ๒๑/๓ มิถุนายน ๒๕๔๒